b'\n_START_ARTICLE_\nZenagat\n_START_PARAGRAPH_\nZenagat ovat berbereihin kuuluva kansa Rkizjoen l\xc3\xa4nsipuolella Mauritanian lounaisosassa. He puhuvat berberikielten erillisen haaran muodostavaa zenagaa sek\xc3\xa4 suurin osa my\xc3\xb6s arabiaa. 1980-luvulla zenagoja arvioitiin olevan 20\xc2\xa0000 henke\xc3\xa4. Zenagan kielen puhujia on en\xc3\xa4\xc3\xa4 alle 7\xc2\xa0000._NEWLINE_Zenagat ovat Mauritanian alkuper\xc3\xa4isv\xc3\xa4est\xc3\xb6\xc3\xa4. Hassan-heimoon kuuluneiden arabien saavuttua alueelle osa heist\xc3\xa4 sulautui maureihin. Perinteisi\xc3\xa4 elinkeinoja ovat paimentolaisuuteen perustuva karjanhoito, maanviljely keitailla, arabikumin keruu sek\xc3\xa4 karavaanikauppa.'